Os clubs aragoneses masculins de fútbol s'integran en una escala de nueu categorías. As quatro primeras son organizatas por a Federación Espanyola de Fútbol. Dende a cinquena lo son por a Federación Aragonesa de Fútbol. As tres primeras categorías son profesionals. A quatrena categoría combina clubs semi-profesionals u amateurs y dende a cinquena totz os clubs son amateurs. Dende a Tercera División (cuarta categoría) os diferents grupos son formatos nomás por clubs aragoneses y bell club soriano. A Segunda División B (tercer ran) la forman clubs d'una mesma zona d'a Peninsula Iberica. Os equipes aragoneses gosan estar adintro de grupos formatos por equipos d'a zona este (Catalunya y Valencia y a vegatas Castiella-A Mancha y Murcia) u zona norte (Navarra, A Riocha y País Basco)